Mkutano wa Lambeth
Katika karne ya 21 Mkutano wa Lambeth umeingia katika kipindi kigumu. Ndani ya Jumuiya Anglikana zimetokea tofauti kali kuhusu masuala ya maadili, hasa suala la  kukubali wanawake kubarikiwa kuwa makasisi na maaskofu, suala la kubariki ndoa ya jinsia moja na suala la makasisi wanaoishi kaika ndoa za jinsia moja. Masuala hayo yamefanya maaskofu kadhaa kukataa kuhudhuria tena mikutano. Kwenye mkutano wa Lambeth wa mwaka 2008 robo moja ya maaskofu wote ilikataa kufika baada ya kubarikiwa kuwa askofu kasisi aliyeishi katika ndoa ya jinsia moja. Hapo Askofu Mkuu wa Canterbury aliamua kutoitisha mkutano wa mwaka 2018. Mkutano wa maaskofu wakuu wa majimbo uliazimia kuwa na mkutano wa Lambeth kwenye mwaka 2020 lakini ukaahirishwa tena shauri ya mlipuko wa virusi vya Corona hadi 2022.